### Link1| Link2| Link3 »

# Ismerkedés a NuTiny-SDK-NUC140
fejlesztői modullal

# A rendszer órejelének beállítása

A NuTiny-SDK-NUC140 fejlesztői készlet a Nuvoton ARM Cortex-M0 mikrovezérlő termékskáláján belül az USB és CAN kommunikációs képességekkel is felruházott NUC140 típuscsaládjához való. A fejlesztői készletben található áramköri panel két részből áll: a Nu-Link-Me programozó és hibavadász áramkörből, valamint a NuTiny-EVB-NUC140 céláramkörből, amely a NUC140 sorozat legnagyobb tudású tagját, a NUC140VE3CN mikrovezérlőt tartalmazza. A két panel gyárilag egy fizikai egységet képez, de a fejlesztés végével különválaszthatók (a gyengítés helyn a panel kettétörhető). A kezdő készlet a kettéválasztható panelon kívül csak egy USB kábelt tartalmaz, amivel a hibavadász áramkört a PC-hez csatlakoztatjuk (alapértelmezetten a céláramkör is innen kapja a tápfeszültséget)